ประกาศกระทรวงการคลังประกาศกระทรวงการคลังเรื่องหลักเกณฑ์ และเงื่อนไขการยกเว้นภาษีสำหรับน้ำมันดีเซลที่นำไปจำหน่ายในเขตต่อเนื่องของราชอาณาจักรพ.ศ.๒๕๕๒[๑] อาศัยอำนาจตามความในประกาศกระทรวงการคลัง เรื่องลดอัตราและยกเว้นภาษีสรรพสามิต (ฉบับที่ ๒๗) ลงวันที่ ๓๐ ธันวาคม พ.ศ. ๒๕๓๔ซึ่งแก้ไขเพิ่มเติมโดยประกาศกระทรวงการคลัง เรื่อง ลดอัตราและยกเว้นภาษีสรรพสามิต(ฉบับที่ ๘๕) ลงวันที่ ๑๓ พฤษภาคม พ.ศ. ๒๕๕๒ รัฐมนตรีว่าการกระทรวงการคลังกำหนดหลักเกณฑ์และเงื่อนไขการยกเว้นภาษีสำหรับน้ำมันดีเซลที่นำไปจำหน่ายในเขตต่อเนื่องของราชอาณาจักรตามประเภทที่ ๐๑.๐๕ (๓) ของบัญชีท้ายประกาศกระทรวงการคลังดังกล่าวไว้ ดังต่อไปนี้ข้อ ๑ในประกาศนี้ผู้ประกอบอุตสาหกรรม หมายถึงผู้ประกอบอุตสาหกรรมตามพระราชบัญญัติภาษีสรรพสามิต พ.ศ. ๒๕๒๗ซึ่งได้ทำการผลิตน้ำมันดีเซลที่นำไปจำหน่ายในเขตต่อเนื่องของราชอาณาจักรน้ำมันดีเซล หมายถึงน้ำมันดีเซลที่นำไปจำหน่ายในเขตต่อเนื่องของราชอาณาจักรสถานที่เก็บน้ำมันดีเซล หมายถึงสถานที่เก็บน้ำมันดีเซลเพื่อรอการนำไปจำหน่ายในเขตต่อเนื่องของราชอาณาจักรซึ่งสามารถจำหน่ายน้ำมันดีเซลลงเรือ โดยทางท่อน้ำมันได้ และต้องได้รับอนุญาตจากอธิบดีหรือผู้ซึ่งอธิบดีมอบหมายอธิบดี หมายความว่าอธิบดีกรมสรรพสามิตข้อ ๒ให้ผู้ประกอบอุตสาหกรรมที่ประสงค์จะขอรับการยกเว้นภาษีสำหรับน้ำมันดีเซลที่จะนำไปจำหน่ายในเขตต่อเนื่องของราชอาณาจักรยื่นคำขอต่ออธิบดีหรือผู้ซึ่งอธิบดีมอบหมาย ตามแบบที่อธิบดีกำหนด ณ สำนักงานสรรพสามิตพื้นที่ที่โรงอุตสาหกรรมตั้งอยู่ข้อ ๓เมื่ออธิบดีหรือผู้ซึ่งอธิบดีมอบหมายมีคำสั่งอนุมัติให้ยกเว้นภาษีแล้วให้ผู้ประกอบอุตสาหกรรมแจ้งเป็นหนังสือให้เจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ทราบเพื่อทำการตรวจสอบชนิดและปริมาณของน้ำมันดีเซลก่อนนำออกจากโรงอุตสาหกรรมให้เจ้าพนักงานสรรพสามิตตามวรรคหนึ่งผนึกดวงตรากรมสรรพสามิตที่ท่อทางรับ -จ่ายน้ำมันของยานพาหนะที่ใช้ขนส่งน้ำมันดีเซลก่อนนำออกจากโรงอุตสาหกรรมเว้นแต่เป็นการขนส่งน้ำมันโดยทางท่อข้อ ๔การนำน้ำมันดีเซลที่ได้รับการยกเว้นภาษีไปเก็บยังสถานที่เก็บน้ำมันดีเซลให้เจ้าพนักงานสรรพสามิตที่ทำการตรวจสอบน้ำมันดีเซลตามข้อ๓ แจ้งให้เจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ทราบข้อ ๕ให้ผู้ประกอบอุตสาหกรรมจัดทำบัญชีแสดงการจำหน่ายน้ำมันดีเซล และการนำไปเก็บพักไว้ ณสถานที่เก็บน้ำมันดีเซลตามแบบที่อธิบดีกำหนด และรายงานให้ผู้ซึ่งรับคำขอไว้ตามข้อ๒ ทราบ ภายในวันที่ ๑๐ ของเดือนถัดไปข้อ ๖ก่อนนำน้ำมันดีเซลที่ได้รับการยกเว้นภาษีเข้าเก็บในสถานที่เก็บน้ำมันดีเซลให้เจ้าของสถานที่เก็บน้ำมันดีเซลแจ้งเป็นหนังสือหรือโทรสารให้เจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ทราบเพื่อไปทำลายดวงตรากรมสรรพสามิตและตรวจสอบชนิดและจำนวนน้ำมันดีเซลที่ได้รับเข้าเก็บในสถานที่เก็บน้ำมันดีเซลโดยก่อนทำลายจะต้องตรวจสอบว่ามีสภาพผิดปกติหรือไม่ หากปรากฏว่ามีสภาพผิดปกติให้รายงานต่อผู้ซึ่งอนุมัติให้ยกเว้นภาษีตามข้อ๓ ในทันทีกรณีน้ำมันดีเซลที่ได้รับการยกเว้นภาษีที่รับเข้าเก็บในสถานที่เก็บน้ำมันดีเซลเกิดการสูญหายหรือเสียหายไปโดยไม่มีเหตุผลอันสมควรผู้ประกอบอุตสาหกรรมต้องชำระภาษีพร้อมเบี้ยปรับและเงินเพิ่มตามจำนวนที่สูญหายหรือเสียหายไปในอัตราภาษีที่ใช้บังคับ ณ วันที่ความรับผิดในอันจะต้องเสียภาษีเกิดขึ้นข้อ ๗ให้เจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ตามข้อ๖จัดทำรายงานการตรวจสอบชนิดและจำนวนน้ำมันดีเซลที่รับเข้าเก็บในสถานที่เก็บน้ำมันดีเซลที่ตรวจวัดได้ทุกครั้งและรายงานให้อธิบดีหรือผู้ซึ่งอธิบดีมอบหมายที่รับคำขอตามข้อ๒ ทราบภายในวันที่ ๑๕ของเดือนถัดจากเดือนที่มีการนำน้ำมันดีเซลเข้าเก็บในสถานที่เก็บน้ำมันดีเซลข้อ ๘ก่อนนำน้ำมันดีเซลที่ได้รับการยกเว้นภาษีออกจากสถานที่เก็บน้ำมันดีเซลให้เจ้าของสถานที่เก็บน้ำมันดีเซลแจ้งเจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ตามแบบที่อธิบดีกำหนดเพื่อทำการตรวจสอบชนิดและจำนวนน้ำมันดีเซลที่นำออกจากสถานที่เก็บน้ำมันดีเซลข้อ ๙ผู้ประกอบอุตสาหกรรมที่ขอยกเว้นภาษีสำหรับน้ำมันดีเซลเพื่อนำไปจำหน่ายในเขตต่อเนื่องของราชอาณาจักรตามประกาศนี้จะต้องเติมสาร Marker ในน้ำมันดีเซลที่ขอยกเว้นภาษีโดยปฏิบัติตามระเบียบที่อธิบดีกำหนดและต้องปฏิบัติตามระเบียบกรมสรรพสามิตที่กำหนดเกี่ยวกับการขนย้ายน้ำมันและผลิตภัณฑ์น้ำมันซึ่งออกตามความในมาตรา ๒๒ (๓) แห่งพระราชบัญญัติภาษีสรรพสามิต พ.ศ. ๒๕๒๗ข้อ ๑๐ให้เจ้าของสถานที่เก็บน้ำมันดีเซลจัดทำบัญชีประจำวันแสดงการรับ - จ่ายน้ำมันดีเซลที่จำหน่ายในเขตต่อเนื่องและงบเดือนแสดงการนำน้ำมันดีเซลจำหน่ายในเขตต่อเนื่องตามแบบที่อธิบดีกำหนดโดยบัญชีประจำวันต้องจัดทำให้แล้วเสร็จภายใน ๓ วันนับแต่วันที่มีเหตุต้องลงรายการเกิดขึ้นและให้เก็บรักษาไว้ประจำณ สถานที่เก็บน้ำมันดีเซลนั้นสำหรับงบเดือนให้รายงานต่อเจ้าพนักงานสรรพสามิตตามข้อ ๘ ภายในวันที่ ๑๐ของเดือนถัดไปข้อ ๑๑ผู้ประกอบอุตสาหกรรมที่นำน้ำมันดีเซลไปเก็บไว้ยังสถานที่เก็บน้ำมันดีเซลต้องส่งน้ำมันดีเซลออกไปในเขตต่อเนื่องของราชอาณาจักรภายใน ๖เดือนนับแต่วันที่นำน้ำมันดีเซลออกจากโรงอุตสาหกรรมข้อ ๑๒ให้ผู้ประกอบอุตสาหกรรมแจ้งการส่งน้ำมันดีเซลไปจำหน่ายในเขตต่อเนื่องของราชอาณาจักรต่ออธิบดีหรือผู้ซึ่งอธิบดีมอบหมายที่ได้รับคำขอไว้ตามข้อ๒ ภายใน ๓๐วันนับแต่วันที่พนักงานศุลกากรได้ตรวจปล่อยน้ำมันดีเซลไปยังเขตต่อเนื่องของราชอาณาจักรพร้อมด้วยหลักฐานที่อธิบดีกำหนดข้อ ๑๓กรณีน้ำมันดีเซลที่ตรวจได้ตามข้อ ๖มีจำนวนน้อยกว่าจำนวนที่ตรวจวัดได้ตามข้อ ๓ เกินกว่าร้อยละ ๐.๕ให้ผู้ประกอบอุตสาหกรรมมีหน้าที่ชำระภาษีสำหรับน้ำมันดีเซลตามจำนวนที่สูญหายหรือขาดจำนวนไปพร้อมเบี้ยปรับและเงินเพิ่ม ในอัตราภาษีที่ใช้บังคับ ณวันที่ความรับผิดในอันจะต้องเสียภาษีเกิดขึ้นกรณีที่จำนวนน้ำมันดีเซลที่ส่งไปจำหน่ายในเขตต่อเนื่องของราชอาณาจักรซึ่งตรวจสอบโดยพนักงานศุลกากร มีจำนวนน้อยกว่าจำนวนที่นำออกจากโรงอุตสาหกรรมในกรณีที่ไม่มีการนำไปเก็บไว้ในสถานที่เก็บน้ำมันดีเซลหรือมีจำนวนน้อยกว่าจำนวนที่นำออกจากสถานที่เก็บน้ำมันดีเซล แล้วแต่กรณีเกินกว่าร้อยละ ๐.๕ให้ผู้ประกอบอุตสาหกรรมมีหน้าที่ชำระภาษีสำหรับน้ำมันดีเซลตามชนิดและจำนวนที่สูญหายหรือขาดจำนวนไปพร้อมเบี้ยปรับและเงินเพิ่มในอัตราภาษีที่ใช้บังคับ ณวันที่ความรับผิดในอันจะต้องเสียภาษีเกิดขึ้นข้อ ๑๔ในการขนถ่ายน้ำมันดีเซลไปจำหน่ายในเขตต่อเนื่องของราชอาณาจักรโดยทางเรือให้ผู้ประกอบอุตสาหกรรมจัดทำใบกำกับการขนน้ำมันดีเซลตามแบบที่อธิบดีกำหนดกำกับไปกับเรือที่ใช้ขนส่งน้ำมันดีเซลไปยังเขตต่อเนื่องของราชอาณาจักรโดยจัดทำจำนวน ๓ ฉบับ สำเนาฉบับหนึ่งเก็บไว้ ณ ต้นทางส่วนต้นฉบับและคู่ฉบับที่เหลือกำกับไปกับเรือข้อ ๑๕เมื่อขนส่งน้ำมันดีเซลไปถึงเขตต่อเนื่องของราชอาณาจักรแล้วให้เจ้าของเรือหรือนายเรือแจ้งให้สำนักงานตำรวจแห่งชาติทราบเพื่อตรวจสอบและลงลายมือชื่อรับรองว่าได้ขนส่งน้ำมันดีเซลไปถึงเขตต่อเนื่องของราชอาณาจักรแล้วในใบกำกับการขนส่งน้ำมันดีเซลทั้งต้นฉบับและคู่ฉบับที่กำกับไปกับเรือที่เป็นยานพาหนะในการขนส่งน้ำมันดีเซลไปยังเขตต่อเนื่องของราชอาณาจักรโดยต้นฉบับให้ใช้กำกับไปกับเรือสำหรับคู่ฉบับที่เหลือเก็บไว้ที่สำนักงานตำรวจแห่งชาติและให้สำนักงานตำรวจแห่งชาติส่งสำเนาให้กรมสรรพสามิตและโรงอุตสาหกรรมหรือสถานที่เก็บน้ำมันดีเซลโดยพลันเพื่อใช้เป็นหลักฐานประกอบการตรวจสอบต่อไปข้อ ๑๖ในกรณีผู้ประกอบอุตสาหกรรมหรือเจ้าของสถานที่เก็บน้ำมันดีเซลมิได้ปฏิบัติตามประกาศนี้ในข้อใดข้อหนึ่งให้ถือว่าน้ำมันดีเซลนั้นไม่ได้รับสิทธิในการยกเว้นภาษีสรรพสามิตผู้ประกอบอุตสาหกรรมมีหน้าที่ต้องชำระภาษีพร้อมเบี้ยปรับและเงินเพิ่ม ตามปริมาณน้ำมันดีเซลนั้นในอัตราภาษีที่ใช้บังคับ ณวันที่ความรับผิดในอันจะต้องเสียภาษีเกิดขึ้นข้อ ๑๗ให้อธิบดีมีอำนาจวินิจฉัยหรือผ่อนผันการปฏิบัติตามประกาศนี้และวางระเบียบกำหนดรายละเอียดเกี่ยวกับการปฏิบัติเพื่อให้เป็นไปตามประกาศนี้ข้อ ๑๘การดำเนินการใด ๆเกี่ยวกับการยกเว้นภาษีสำหรับน้ำมันดีเซลที่นำไปจำหน่ายในเขตต่อเนื่องของราชอาณาจักรตามประกาศกรมสรรพสามิต เรื่อง หลักเกณฑ์ วิธีการและเงื่อนไขในการยกเว้นภาษีสำหรับน้ำมันดีเซลที่นำไปจำหน่ายในเขตต่อเนื่องของราชอาณาจักรซึ่งได้ดำเนินการไว้ก่อนวันที่ประกาศนี้ใช้บังคับ ให้ถือเป็นการดำเนินการตามประกาศนี้ข้อ ๑๙ประกาศนี้ให้ใช้บังคับตั้งแต่วันที่๑๔ พฤษภาคม พ.ศ. ๒๕๕๒ เป็นต้นไปประกาศณ วันที่ ๒๑ กันยายน พ.ศ. ๒๕๕๒กรณ์จาติกวณิชรัฐมนตรีว่าการกระทรวงการคลังปริยานุช/ผู้จัดทำ๗มกราคม ๒๕๕๓นันท์นภัสร์/ตรวจ๗มกราคม ๒๕๕๓[๑]ราชกิจจานุเบกษา เล่ม ๑๒๖/ตอนพิเศษ ๑๘๒ ง/หน้า ๓๓/๒๑ ธันวาคม ๒๕๕๒